**Molėtų rajono savivaldybės taryba**

**SPRENDIMAS**

**Dėl Molėtų r. alantos gimnazijos nuostatų patvirtinimo**

2018 m. rugpjūčio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsnio 5 dalimi, Lietuvos Respublikos švietimo įstatymo 43 straipsnio 3, 4 dalimis, Lietuvos Respublikos švietimo ir mokslo ministro 2011 m. birželio 29 d. įsakymo Nr. V-1164 „Dėl Nuostatų, įstatų ar statutų įforminimo reikalavimų patvirtinimo“ 2 punktu ir atsižvelgdama į Molėtų rajono savivaldybės tarybos 2018 m. birželio 28 d. sprendimo Nr. B1-152 „Dėl Molėtų r. Alantos gimnazijos Balninkų pradinio ugdymo skyriaus likvidavimo“ 2.2 papunktį,

Molėtų rajono savivaldybės taryba n u s p r e n d ž i a :

1. Patvirtinti pakeistus Molėtų r. Alantos gimnazijos nuostatus (pridedama).

2. Įgalioti Molėtų r. Alantos gimnazijos direktorę Dalią Skebienę pasirašyti pakeistus įstaigos nuostatus ir iki spalio 1 d. įregistruoti juos Juridinių asmenų registre įstatymų nustatyta tvarka.

3. Pripažinti netekusiais galios Molėtų r. Alantos gimnazijos nuostatus, patvirtintus 2016 m. birželio 23 d. sprendimu Nr. B1-152 „Dėl Molėtų r. Balninkų pagrindinės mokyklos reorganizavimo, reorganizavimo sąlygų aprašo ir Molėtų r. Alantos gimnazijos nuostatų patvirtinimo“ nuo naujų nuostatų įregistravimo Juridinių asmenų registre dienos.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

|  |  |
| --- | --- |
|  |  |

Savivaldybės meras